<p><strong>Erasmus +&nbsp; KA 122-SCH&nbsp;<img src="images/projekti/Erasmus.jpg" alt="Erasmus" width="231" height="52" style="float: right;" /> </strong></p>
<p>Junija 2023 smo v okviru projekta Erasmus+ KA122 pridobili sredstva za mednarodna izobraževanja 10 naših strokovnih delavcev in skupinsko mobilnost 14 otrok. Projekt z naslovom&nbsp;Z mobilnostmi do zelene prihodnosti traja dve leti in bo zaključen &nbsp;novembra 2024. Projekt je financiran s sredstev, ki jih je šola pridobila na razpisu Centra Republike Slovenije za mobilnost in evropske programe izobraževanja in usposabljanja – Erasmus+ 2023, ki ga sofinancira Evropska unija.</p>
<p>Načrtovanih je 10 mobilnost strokovnih delavcev šole, ki se bodo udeležili izobraževalnih obiskov na delovnem mestu v tujini. Na sledenju na delovnem mestu bodo dobili znanja, veščine in kompetence, ki jih bodo uporabili pri delu z učenci in v kolektivu na naši šoli. Vse mobilnosti so bile skrbno izbrane v skladu s cilji projekta, ki so:</p>
<ul>
<li>Izboljšati znanja in spretnosti osebja v pedagoškem delu (aktivne oblike poučevanja, poučevanje na prostem, sodobne in učinkovitejše učne metode).</li>
<li>Izboljšati znanja tujih jezikov udeležencev.</li>
<li>Spoznati in izmenjati informacije o izobraževalnih sistemih, kulturi držav gostiteljic in s tem dvigniti medkulturno zavest.</li>
<li>Razvijati izmenjavo znanj in spretnosti med učitelji in evropskimi partnerji in spodbujati mednarodno sodelovanje.</li>
<li>Razvijati evropsko izpostavljenost šole in vzpostaviti mednarodne stike.</li>
</ul>
<p>Mobilnosti so načrtovane v Grčiji, Franciji in na Portugalskem.</p>
<p>Načrtovanih je tudi 14 mobilnosti otrok v Nemčijo. Otroci bodo obiskali šolo v Hamburgu, ki je bila na mobilnosti pri nas v Sloveniji. Glavna dva cilja skupinske mobilnosti sta:</p>
<ul>
<li>Medkulturna izmenjava in krepitev jezikovnih kompetenc učencev</li>
<li>Izboljšati kakovost učenja in poučevanja z vključevanjem vsebin trajnostnega razvoja.</li>
</ul>
<p>Po vrnitvi z mobilnosti načrtujemo širjenje pridobljenih znanj z ostalimi učenci in strokovnimi delavci šole.</p>
<p><strong>Erasmus+&nbsp; KA101</strong></p>
<p>Projekt Erasmus+ KA101 - Mobilnost šolskega osebja v obdobju od leta 2020 do decembra 2023 je bil uspešno realiziran.</p>
<p>Z&nbsp;mednarodnim sodelovanjem, izobraževanjem in opazovanjem učnih praks preko naših meja smo učitelji izboljšali pedagoške, metodološke in osebne pristope. Z 17 mobilnostmi učiteljev smo dosegli cilje našega projekta:</p>
<p>1. Izboljšali smo naša znanja in naše spretnosti (aktivne oblike poučevanja, formativno spremljanje, sodobne in učinkovitejše učne metode).<br /> 2. Izboljšali smo svoje znanje tujih jezikov.<br /> 3. Spoznali in izmenjali smo informacije o izobraževalnih sistemih, kulturi držav gostiteljic in s tem dvignili našo medkulturno zavest.<br /> 4. Razvijali smo izmenjavo znanj in spretnosti med učitelji in evropskimi partnerji in spodbujali mednarodno sodelovanje.<br /> 5. Razvijali smo evropsko izpostavljenost šole in vzpostavili mednarodne stike.</p>
<p>Izvedli smo 17 mobilnosti učiteljev, ki so se izobraževali v obliki izobraževalnega obiska na delovnem mestu in strukturiranih tečajev v različnih evropskih državah. Obiskali smo šole na <a href="images/projekti/Erasmus/Danska.pdf">Danskem</a>, v <a href="images/projekti/Erasmus/Španija_izmenjava.pdf">Španiji</a>, v <a href="images/projekti/Erasmus/Izobraževalni_obisk_v_Turčiji_2.pdf">Turčiji </a>in v <a href="images/projekti/Erasmus/Izobraževalni_obisk_v_Nemčiji.pdf">Nemčiji</a>. Udeležili pa smo se tudi strukturiranih tečajev na <a href="images/projekti/Erasmus/Portugalska_Milena.pdf">Portugalskem</a> in na <a href="images/projekti/Erasmus/Strukturirani_tečaji_v_Splitu.pdf">Hrvaškem</a>. V teh mobilnostih smo se marsikaj naučili, pridobili smo nove izkušnje in strokovne kompetence, ki dvigajo raven poučevanja. Vzpostavili smo stike s šolami in strokovnimi delavci iz različnih držav, ki jih vzdržujemo še sedaj.</p>